rlitschk/wikidir huggingface dataset:
Aaron Judah Ciechanover (hebrääsch אהרון צ'חנובר; * 1. Oktober 1947 in Haifa, Palästina) is en israeelsch Biochemiker. He is de Söhn vun de Meestersche för Engelsch un Huusfru Bluma Ciechanover boren Lubashevsky un de Angestellten vun en Afkaatskanzlee un lateren Afkaaten Yitzhak Ciechanover. Sien Familie is vun Polen nah Palästina all vör den Tweeten Weltkrieg utwannert. He kreeg 2004 tosommen mit Avram Hershko un Irwin Rose den Nobelpries för Chemie för dat Opdecken vun de Ubiquitin-stüert Protein-Degeneratschoon. Ciechanover kreeg 1981 an dat Technion (Israel Institute of Technology) in Haifa sien Doktertitel. To Tiet is he Perfesser för Biochemie un Direktor vun dat Rappaport Family Institute for Research in Medical Sciences an dat Technion. He is mit de Doktersche Menucha Ciechanover verheiraadt un hett een Söhn. 2000: Albert Lasker Award for Basic Medical Research (tosommen mit Avram Hershko un Alexander Varshavsky) 2003: Israel-Pries Ehrendokterwürden: 2001 Universität Tel Aviv, 2004 Ben-Gurion-Universität vun den Negev in Beerscheba, 2005 Universität Ōsaka, 2005 Universität Athen, 2006 Washington University in St. Louis, 2006 Universidad Peruana Cayetano Heredia in Lima, Peru, 2007 Hebrääsch Universität Jerusalem, 2007 Bar-Ilan-Universität, Ramat Gan, 2008 Universidad San Francisco de Quito, 2009 University of New South Wales, 2010 Universität Haifa Aaron Ciechanover. Mehr
Jean-Baptiste le Rond [['ʒɑ̃ ba'tist lə ʁɔ̃ dalɑ̃'bɛːʁ]], nömmt D’Alembert, (* 16. November 1717 in Paris; † 29. Oktober 1783 in Paris) weer en vun de bedüüdenst Mathematiker un Physiker vun dat 18. Johrhunnert un en Philosoph vun de Opklärung. Gemeensam mit Diderot weer he Herutgever vun de Encyclopédie. He sülvst hett sück vör allen mit den mathematischen Deel befaat. D’Alembert wurr as buterehelich Söhn vun den General Louis Camus Destouches (1668–1726) un de lateren Salonnière de Marquise de Tencin (1682–1749) boren. Sien Moder hett hüm an de Kark St-Jean-le-Rond de Paris utsett. Pierre Guérin de Tencin weer en Unkel vun Moders Siet un röömsch-kathoolsch Kardinal as ok togliek Arzbischop vun Embrun (1724–1740) un vun Lyon (1740–1758). D’Alembert wurr vun Madame Rousseau, borene Etiennette Gabrielle Ponthieux (ca. 1683–1775), de Fru vun den Glasermeester Alexandre Nicolas Rousseau, as Findelkind upnommen un bleev dor bit to dat Öller vun 48 Johren. De lievlich Vader hett hüm aber en umfaaten Optrecken un Utbillen mögelk maakt. Mit twalf Johren is he in dat Collège des Quatre Nations eintreeden un hett dat 1735 mit den baccalauréat en arts afslooten. Later studeer he an de École de Droit eerst Rechtswetenschap, denn Medizin, ehe he sück endgültig
Dit Woort hett noch annere Bedüden: kiek dorför ünner Emden (Mehrdüdig Begreep). Emden is Stadt sünner en Landkreis un liggt daar, war de Eems in de Dullert mündt. Mit so wat van 50.000 Inwahners is se de gröttste Stadt in Oostfreesland. In’d Nörden un Oosten stött se an de Landkreis Auerk (Gemeenten Krummhörn, Hint, Südbrookmerland un Ihl), in' Südoosten an de Landkreis Leer (Gemeente Moormerland). De Stadt Emden is in de Stadtdelen Wybelsum, Logumer Vörwark, Twixlum, Larrelt, PortArthur/Transvaal, Conrebbersweg, Früchteburg, Harsweg, Barenburg, Stadtzentrum, Wolthusen, Uphusen, Marienwehr, Herrentor, Freesland, Borßum, Hilmarsum, Widdelswehr, Jarßum, Petjem un Constantia updeelt. Fröher harr Emden mennig Lü upnohmen, de ut de Nedderlannen kwämen. Se harren daar Arger kregen, umdat se neet van hör protestantisk-calvinistisk Glöven offlaten wullen. So kummt dat, dat de meeste Lü in Emden vandag to de reformeerte Kark hören. Man dat gift ok lutherske un anner Karken in Emden. In de Tweet Weltkrieg is en grote Deel van Emden kött maakt worden, umdat de Stadt en wichtige Haven harr. Dat Wapen van Emden heet Engelke up de Muer. Dat wiest up en swart Schild en rood Muer. Up de Muer sitt en gollen Engel un vör de Muer flütt blau Water. Dat Water
De Chelan (utspraken scha-lan) tellen to de as Native Americans betekent Indianer in' US-Bundsstaat Washington. Se tellen to de Grupp vun de Binnen-Salish. Hör Spraak weer en Wenatchee-Dialekt. Oorsprünglich hebbt se östlich vun de Cascade Range leevt, de Bargkett, de de regenrieken Westen un den drögen Osten vun Washington vun'nanner trennt. Anfang vun dat 19. Johrhunnert hett de Pelzhändler Alexander Ross de Tsill-anes erwähnt, de he to de Oakinacken nation reken dee. Se dreeven mit den Küsten-Salish Hannel, mussen dorto aber tonächst den langen Chehalis-See överqueren, um denn nahdem man ok de Cascade Range, överwunnen harr, en gefährlichen Padd längs vun den Skagit River to recken, de to'n Puget Sound führen dee. De mündliche Överleefern weet aber ok vun weniger freedvull Kuntakten. An’ 14. November 1872 geev dat en swoor Eerdbeven, un de eersten kathoolschen Missionare hebbt de dorut entstahn Ängste dorto bruukt, um hör Arbeit vörantodrieven. De Chelan-Hööftling Nmosize (Innomoseecha Bill) hett sück aber dorgegen wehrt un de Missionsstatschoon vun den Jesuiten Alexander Diomedi daalbrennt. Dennoch hebbt de Chelan wenig later en kathoolsch Kark mit Naam Old Wapato Church an’ See baut, dicht bi dat hüdige Manson. 1880 hett de amerikaansch Armee en Posten mit Naam Camp Chelan an
Mit de Beteken Oost-Freesland sall en Unnerscheed to Oostfreesland klaar maakt worden. Oostfreesland is de Kuntrei, de fröher to de Graafschupp Oostfreesland hört hett. Dat sünd vandag so de Landkreisen Auerk, Leer un Wittmund un de Stadt Emden. Man wenn de hele freesche Kuntrei in'd Noordwesten van Neddersassen meent is, denn word van Oost-Freesland proot. Daar hören denn ok de ollnborger Landkreis Freesland, de vörmaals preusske Stadt Willemshaven un off un to ok dat Saterland to. Dat gift ok Lü, de daar denn ok noch de ollen freeschen Kuntreien van Rüstringen un dat Land Wursten toreken. De Begriep Oost-Freesland word vööl van de Touristikers bruukt, man ok för Inrichtens, waar klaar wesen sall, dat neet blot Oostfreesland meent is (to'n Bispööl de Berufsakademie Oost-Freesland in Leer). Ok Musikers off freesche Vereenen, de neet blot in Oostfreesland hör Wark doon, bruken immer mehr dat Woord Oost-Freesland.
Johann Jacobé (* 1733 in Wien; † 24. Juli 1797 ok dor) weer en öösterrieksch Koppersteker un Grafiker. He weer Schöler vun Jacob Matthias Schmutzer, later Perfesser an de 1768 grünnd k. k. Teken- un Kopperstekerakademie in Wien. He hett sück hööftsächlich mit de Schabkunst (Mezzotinto) befaat. As Schöler vun Schmutzer weer he ok en Tietlang in London tätig. Friedrich Nicolai, Beschreibung einer Reise durch Deutschland und die Schweiz, im Jahre 1781, (Berlin und Stettin 1785), Bd. 12, S. 517. Constantin von Wurzbach: Johann Jacobé In: Biographisches Lexikon des Kaiserthums Oesterreich. Band 10, Verlag L. C. Zamarski, Wien 1863, S. 19 f. Johann Jacobé. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 136250858 (OGND, AKS) | VIAF: 15041019 | Wikipedia-Personensöök
Larisa Neiland, (boren as ukrainsch:Лариса Савченко, Larissa Sawtschenko; * 21. Juli 1966 in Lvov, Ukraine) is en ehmalge Tennisspelerin för de Sowjetunion un later Lettland. Larisa Neiland weer as Tennisspelerin vör allen in't Düppel spoodriek – alleen 65 Turniere hett se dorbi wunnen. Tosommen mit Natascha Swerawa wunn sie 1989 dat Grand-Slam-Turnier vun Roland Garros. Mit de glieker Partnerin wunn se 1991 in Wimbledon. Wiedere teihn Mal stunn se dorto in dat Düppelfinale vun en Grand-Slam-Turnier. In' Mixed kunn Larisa Neiland 1994 un 1996 de US Open winnen, as ok 1995 de French Open un 1992 dat Turnier vun Wimbledon. Dorto stunn se fiev wiedere Mal in dat Mixed-Finale vun Grand-Slam-Turnieren. Se kunn wiels hör Loopbahn ok twee Eenzeltitel winnen, 1991 dat Turnier in St. Petersburg un 1993 dat Turnier in Schenectady. Bi de Olympia 1988 in Seoul keem Sawtschenko in't Eenzel un Düppel bit in't Veertelfinale. Bi de Olympisch Spelen 1992 in Barcelona is se ünner de Naam Neiland för Lettland weer in't Eenzel un Düppel an den Start gahn, harr dor aber kien Spood. 1988 verlor Larisa Neiland mit de Mannschap vun de UdSSR dat Finale in' Federation Cup gegen de Tschechoslowakei. 1990 stunn se weer mit de
Hero Omken, ok nömmt Hero Omken de Jüngere († 1522) weer en oostfreesch Hööftling in't Harlingerland. Dat beherrsch he meest 50 Johr lang, van 1473 bit to sien Dood 1522. Sien Öllern weern Sibet Attena un Onna van Stedesdorf, de en Dochter vun Hero Omken den Ölleren weer. Hero Omken nehm de Familiennaam vun sien Moder an. Dat weer in Oostfreesland woll nich begäng, aber mögelk. Dormit hett he sück up de een Siet vun de Politik vun sien Vader afsett, de immer en trüe Gefolgsmann un Früend vun de Cirksena ween weer. Up de anner Siet hett he sück dormit ok vun de Kinner vun sien Vader ut de sien tweet Ehe distanzeert, de he de Mitregentschap verwiegern dee, ofschons se eegentlich testamentarisch vun Sibet Attena verfügt wurrn weer. Hero Omken sien Gegnerschap to de Grafen vun Oostfreesland ut dat Huus Cirksena stook laatstens to de Tiet in Oogen, as he Armgard, en Dochter vun den Grafen Gerd vun Ollnborg heiraaten dee. De Ollnborger weern to de Tiet de wichtigste Gegner vun Oostfreesland. Sien Halfbröer Ulrich vun Doorm, de Anspröök up de Mitregentschap in't Harlingerland stellen dee, gestunn Hero blots en finanzielle Affinnen to. Ok sonst geev he nich
Hans Cossy (* as Hans Cosiolkofsky 4. Oktober 1911 in Köln; † 31. Juli 1972 in Bayreuth) weer en düütschen Schauspeler un Synchroonsnacker. Hans Cossy 1927 bit 1929 Schauspeelünnerricht bi O. Kaiser in Köln nahmen un speel sien eerste Theaterrull in Bad Godesberg in en Opföhren vun Goethe sien Faust. In de Johren dorna hett he in Bonn, Wupperdaal, Köln un München speelt. Vun 1946 an hett Cossy butendem bi’n Film arbeit un later ok för’t Feernsehn. De meisten Tokiekers kennen em vör allen wegen twee Feernsehrullen: 1966 weer he as de Viez-Böverkummandant vun de Ruumstrietmacht, Marschall Kublai Krim, in de Science-Fiction-Reeg Raumpatrouille to sehn, un dat glieke Johr speel he ok in den Dreedeeler Die Gentlemen bitten zur Kasse mit. In die Minireeg stell he den Rover Kinsey dor, de vun den wohren Postrover Ronald „Buster“ Edwards afleidt weer. Cossy hett bito aver ok as Synchroonsnacker arbeit un weer Spreker in tallrieke Höörspeel-Produkschonen. Cossy weer vun 1965 bit 1969 mit de Schauspelersche Emely Reuer verheiraat. Mit Vera Brühne weer he vun ruchweg vun 1941 bit 1953 verheiraat un harr mit ehr sien Dochter Sylvia, de 1990 doodbleven is. So as Vera Brühne is ok Cossy op den Wooldkarkhoff Solln
De Düütsche Synchroonkartei is en Online-Datenbank över hoochdüütsche Synchroonsnackers in Film- un Feernsehprodukschonen. Anners as de Synchroonsnacker-Datenbank vun Arne Kaul, de wat kösten deit, is de Websteed vun de Düütsche Synchroonkartei nich-kommerziell. Se is in de Form vun Besettenlisten na internatschonale Schauspelers un jemehr düütsche Synchroonsnackers na Filmen un Feernsehregen ordent. Dör dat Verlenken vun de enkelten Datensätz is en eenfack Nakieken mööglich. Wenn dat künnig is, warrt bito to de Listen vun’t Besetten ok de verantwoortliche Synchroonfirma angeven, as ok de verantwoortliche Dialogspeelbaas, un de Dialoogbookschriever. In’t Johr 2012 harr de Datenbankmehr as 200.000 Indrääg. Bedreven warrt de Düütschen Synchroonkartei vun Martin Schowanek, de för den Inholt tostännig is, un vun Christopher Beppler, de för’t Programmeren un de Infrastruktur sorgt. To Tiet künnt all Brukers ahn sik vörher antomellen in en egen Formular ne’e Indrääg maken oder Fehlers korrigeren. All Angaven warrt vun Martin Schowanek kontrolleert, vördem se freeschalt warrt. Siet 2009 warrt de Kontroll ok vun Philipp Jüngst utövt. Blangen interesserte Tokiekers un -hörers, warrt de Siet stätig ok vun Synchroonsnackers un Mitarbeiters vun Synchroonstudios opropen. De Düütsche Synchroonskartei is an’n 28. Februar 1997 in’t Nett stellt worrn. Toeerst bestünn se alleen ut Textsieten, de vör allen ut
Edison is en US-amerikaanschen Thriller ut dat Johr 2005. Speelbaas weer David J. Burke, de ok sülvst dat Dreihbook schreven hett. Ofschoonst de Film mit utermatig veel bekannte Lüüd besett weer, is de Film nie in de Kinos kamen: Bi en Vörföhren to Proov is he bi de Tokiekers dörfallen. Op DVD is he in’n Dezember 2005 op’n Markt kamen. De Stadt Edison is en opstreven US-amerikaansche Metropol. In de Ünnerwelt hebbt aver nich alleen de Verbrekers dat Seggen, man ok Polizisten vun de Elite-Eenheit F.R.A.T. seht to, dat se jemehrn Deel afkriegt. Officer Deed is noch nee bi de F.R.A.T. un schall glieks op sien eerste Tour en Verbeker doodscheten, de jem verraden will. As he dat nich toweeg bringt, övernimmt sien Kolleeg Lazerov dat un vertellt en tweeten Verbeker, wat he vör Gericht to seggen hett. Liekers geiht Deed dat to nah, wat vun sien Kollegen argdenkern opnahmen warrt. Bi de Gerichtsverhanneln vun den Fall is ok de junge Journalist Joshua Pollack togegen. As sik de Beklaagte bi Deed bedanken deit, as dat Oordeel fallt, glöövt Pollack, dat he en grote Saak op de Spoor is. Sien Baas Ashford will dor eerst nix vun weten un smitt em
Marion Anthony Trabert, bekannt as Tony Trabert, (* 16. August 1930 in Cincinnati, Ohio; † 3. Februar 2021 in Ponte Vedra Beach, Florida) weer en US-amerikaansch Tennisspeler. He reck in sien Loopbahn all tosommen 10 Mal dat Finale bi en Grand-Slam-Turnier, je 5 Mal in't Eenzel un in't Düppel, un hett all Endspelen wunnen. Bit to den Sieg vun Michael Chang 1989 weer Trabert de letzte US-amerikaansch Tennisspeler, de in dat Stadion Roland Garros bi de French Open winnen kunn. Sien best Jahr in' Tennis weer dat Johr 1955, as he bi de Australian Open gemeensam mit Vic Seixas in't Düppel wunn, bi de French Open sowohl in't Eenzel as ok in't Düppel (tosommen mit Vic Seixas) wunn un dat Herreneenzel in Wimbledon un in Forest Hills up sien Naam schrieven kunn. Een Johr later is he to de Profis wesselt. He speel ok in' Davis Cup un weer 1953 as ok van 1976 bit 1980 Kapitän vun de US-amerikaansch Mannschap. 1970 wurr he in de Hall of Fame vun den Tennissport upnommen. ATP-Profil vun Tony Trabert (engelsch) ITF-Profil vun Tony Trabert (engelsch) Davis-Cup-Statistik von Tony Trabert (engelsch) Tony Trabert in de „International Tennis Hall of Fame“ (engelsch; mit Bild)
Klaus Jensen (* 16. Oktober 1958 op Pellworm) is en düütschen Politiker vun de CDU. He weer van 2005 bit 2013 Börgermester van Pellworm. Vun dat Johr 2012 bit 2022 was he Liddmaat vun den Landdag in Sleswig-Holsteen. Klaus Jensen het bit 1984 Landwertschaff an de Fachhochschule Rendsburg studeert, achteran het he bit 1991 för de Landwirtschaftskammer Schleswig-Holstein warkt. Achteran bit hütigendaags is he Kröger op Pellworm. Vun dat Johr 1994 bit 2013 was he Liddmaat vun de Raat vun Pellworm. Vun dat Johr 1998 bit 2012 was he ook Liddmaat vun den Kreisdag vun Nordfreesland. Bi de Wahl vun den Landdag in Sleswig-Holsteen 2012 was he nu bit 2022 als direkt wählte Afordente för de Landtagswahlkreis Husum in de Landdag in Sleswig-Holsteen intagen. Website vun Klaus Jensen De Kroog vun Klaus Jensen
Justin Randall Timberlake (* 31. Januar 1981 in Memphis, Tennessee) is en US-amerikaansch Popmusiker, Komponist, Moderater un Schauspeler. He wurr allgemeen Enn' vun de 1990er Johren as Liddmaat un Frontsinger vun de ehmalig Boygroup *NSYNC bekannt. Mit de Veröffentlichung vun sien Alben Justified un FutureSex/LoveSounds entwickel sück Timberlake in de 2000er Johren to en kommerziell spoodrieken un mit mehreren Musikpriesen uttekent Solokünstler. Timberlake is dat eerste Mal in' Rahmen vun de Talentshow Star Search uptreden, wo he aber nich Sieger wurrn is. Anfang vun de 1990er Johren gung dat mit sien Karriere los, as Liddmaat vun de Feernsehshow Mickey Mouse Club, in de he as Moderater, Singer un Schauspeler neben latere Showgewarf-Grötten as Christina Aguilera, Britney Spears, Schauspelerin Keri Russell un Bandkollege JC Chasez arbeiten dee. Af Harvst 1996 wurr he as Leadsänger vun de Boygroup *NSYNC bekannt. Fiev Alben un twalf Singles hett de Band rutbrocht, bevör se sück in' Fröhkohr 2022 entslooten hebbt, sück trotz anhollen Spood uptolösen. In' November 2002 broch Timberlake sien eerst Solo-Album Justified herut. Noch starker as fröhere Upnoahmen tekent sück de Plaat vör allen dör hör starken Infloot vun R&B un Hip-Hop ut, utlöst dör de Tosommenarbeit mit The Neptunes un Timbaland. De
Klaus Jensen is de Naam von Klaus Jensen (* 1952), düütsch Politiker vun de SPD, Klaus Jensen (* 1958), düütsch Politiker vun de CDU. Kiek ok bi: Claus Jensen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Galwaybucht oder Galway Bay (irisch: Cuan na Gaillimhe) is en grote Bucht vun’n Atlantik an der Westküst vun de Republiek Irland. Nöömt is se na de Stadt Galway, de in’n Noordoosten vun de Bucht liggt. De Küst in’n Noorden höört to’n County Galway, de Küst in’n Süüden to’n County Clare. Meten deit se de Läng na 48 Kilometer un is dorbi twüschen ölven un tweeundörtig Kilometer breed. In de Bucht leegt de Aran-Eilannen un noch en poor wietere lütte Eilannen. In de Galway Bay münnt de Stroom Corrib. Wiel dat 18. un 19. Johrhunnert weer de Bucht veel vun de Galway Hookers, en Tyyp vun Seilscheep, befohren. Sünners in engelschspraakigen Ruum is de Galwaybucht dör verschedene Leder bekannt. So hebbt to’n Bispeel John Lennon (The Luck Of The Irish) un Sean Connery (Darby O’Gill and the Little People) över de Bucht sungen. To de bekanntesten Leder tellt ok Fairytale of New York vun de irischen Grupp The Pogues tosamen mit de Folksingersche Kirsty MacColl, woneem dat in’n Refrain heet: „…The boys of the NYPD choir were singing ‚Galway Bay‘…“ Dormit speelt de Text op twee olle irische Volksleder un den hogen Andeel vun irische Polizeibeamten in de Stadt New
Mutianus Rufus, ok Konrad Mutian oder Konrad Muth, (* 15. Oktober 1470 in Homberg an de Efze; † 30. März 1526 in Gotha) weer en düütsch Humanist. Sien bedüüdend latiensch Breefwessel mit führen Humanisten ut de Tiet as Erasmus, Reuchlin un annern, geistlich un weltlich Försten vun Kurmainz, den sassschen Liens, Fürstabt vun Fulda un annern, un hör Diplomaten as Eitelwolf vom Stein, Valentin von Sunthausen tekent sück dör sien vollendeten Stil, besünners good Kenntnisse vun de antike Literatur un philosophisch Gedankendeept ut. De Breefwessel droog maatgevend dorto bi, dat Mutianus Rufus nah Erasmus un Reuchlin de bedüüdenste Geist vun de düütsch Hoochrenaissance weer. De ut en wohlhabenden Patrizierfamilie entstammen Mutian harr sien Öllern all as Kind verloren. He gung nah Deventer un hett dor de School vun Alexander Hegius, de Rektor in' Stift vun den hilligen Lebuinus weer, besöcht. Mutianus weer in disse Tiet Schoolkamerad vun Erasmus von Rotterdam. In' Sömmer 1486 studeer he in Erfurt bi Conrad Celtis, wurr 1488 Baccalaureus un hett sluutend 1492 sien Magister-Examen afleggt. In Mainz is he wiels en Italienreis 1496 mit Dietrich Gresemund, Jakob Wimpheling un Trithemius tosommen drapen. Trithemius hett hüm mit den Ümgang vun Böker vertroot maakt un hüm för
Alois Friedrich Rogenhofer (* 22. Dezember 1831 in Wien; † 15. Januar 1897 ok dor) weer en österrieksch Entomoloog un Lepidopteroloog. He weer Kurator an dat Naturhistorsch Museum in Wien un weer dor mit de Bottervagelsammlung befaat. Sien Hööftinteresse gull den Bottervagels un den Huutflöglern (Hymenoptera). Nah hüm sünd eenig Bottervagels un Insekten nömmt. Hüm to Siet stunn de leedenschaplich Sammler Josef Mann (1804-1889), de mit sien Sammlungen immer weer vör Nahschuuv in dat Museum sörgen dee. Mann beschreev sülvst völ Spezies vun Bottervagels un weer besünners up Lüttbottervagels (Microlepidoptera) spezialiseert. mit Cajetan Freiherr von Felder un Rudolf Felder Reise Fregatte Novara. Lepidoptera.Three volumes (1865-1867). Afrikanische Schmetterlinge des К. К. naturhistor. Hofmuseums, in «Ann. Wien. Hofm.», IV et VI; Ueber die taschenförmigen Hinterleibsanhänge der weiblichen Smetterlinge der Acraeiden, in «Verh. zool.-bot. Ges.» DNB-Katalog
Rodolfo Tan Cardoso (* 25. Dezember 1937 in Anda, Pangasinan; † 21. August 2013 in Manila) weer en philippiensch Schachspeler. 1956 wurr he philippiensch Jöögdmeester und een Johr later keem he bi de Weltmeesterschapen vun de Jöögd up den 4. Platz. 1958 un 1963 wurr he philippiensch Meester. Cardoso hett veer Mal för de Philippinen bi Schacholympiaden speelt. 1956, an Brett 4 12. Schacholympiade in Moskau (+11 –2 =4, bedüüd: 11 mal wunnen, 2 mal verloren un 4 Remis); 1958, an Brett 1 13. Schacholympiade in München (+10 –4 =5); 1972, an Brett 2 20. Schacholympiade in Skopje (+10 –4 =3); 1974, an Brett 2 21. Schacholympiade in Nizza (+9 –6 =4). Dorbi wunn he in Moskau 1956 noch de individuelle Sülvermedaille. Cardoso kreeg 1957 vun de FIDE den Titel Internatschonaler Meester (IM), womit he de eerste IM ut Asien wurr. He is 2013 an en Hartinfarkt storven. Cardoso, Radolfo Tan Indrag bi olimpbase.org [1] ABS-CBNews.com, van’ 21. August 2013, afropen an’ 30. August 2013 (engelsch) Partien vun Cardoso bi chessgames.com (engelsch) FIDE-Koort – dor as Radolfo Tan Cardoso (engelsch)
Octopussy is de Titel vun en britischen Actionfilm ut de James-Bond-Reeg vun Eon Productions Ltd. ut dat Johr 1983. In disse Reeg is dat de dörteihnste Film, de ünner de Regie vun John Glen dreiht worrn is. In de bundsdüütschen Kinos lööp de Film an’n 5. August 1983 an. To de Tiet vun’t Wettrüsten (SS-20-Statschoneren, NATO-Dubbelbesluss) versöcht de britische Agent 009 as Clown verkleedt vun Oost-Berlin över de Sektergrenz na West-Berlin to kamen. He warrt vun twee as Artisten verkleedte Möörders verfolgt un vun en Worpmess drapen. Mit letzte Kraft sleept he sik bit na de britischen Bottschop, woneem he den Bottschoper en Fabergé-Ei gifft, vördem he doodblifft. Dat Ei warrt in’t MI6 as namaakt kennt. Bond warrt dorüm mit en Kunstfackmann na Sotheby’s schickt, woneem dat Original veraukschoneert warrn schall. Bond kann dor dat Original gegen dat namaakte Ei uttuuschen un gifft ok sülvst en Bott af, üm to kieken, wokeen dat Ei hebben will. Dat is de afghaansche Prinz Kamal Khan, de in Indien in’t Exil leevt. He is för Kunsthannel un Hehleree bekannt. Bond warrt op em ansett un folgt em na Udaipur. Dor versöcht he glieks Kamal Khan mit dat Ei in Raasch to bringen, de
Avram Hershko (hebrääsch אברהם הרשקו; * 31. Dezember 1937 as Ferenc Herskó in Karcag, Ungarn) is en völfak uttekent israeelsch Biochemiker un Chemienobelpriesdräger vun ungaarsch-jöödsch Herkunft. Hershko un sien Familie hebbt den Holocaust överleevt. Sien Grootöllern vun sien Moders Siet sünd aber in' Holocaust tosommen mit ca. 360.000 ungaarsch Jöden vun Karcag verschwunden. Hershko is 1950 ut Ungarn nah Israel utwannert. 1969 kreeg he an de Hadassah Medical School vun de Hebrääsch Universität Jerusalem sien Doktertitel. To Tiet is he Perfesser an dat Rappaport Family Institute for Research in Medical Sciences an dat Technion (Israel Institute of Technology) in Haifa, Israel. He kreeg ünner annern 1994 den Israel-Pries, 1999 en Gairdner Foundation International Award, 2000 den Albert Lasker Award for Basic Medical Research un den Alfred P. Sloan, Jr. Prize, 2001 den Massry-Pries un den Louisa-Gross-Horwitz-Pries, 2002 de E. B. Wilson Medal as ok 2004 den Nobelpries för Chemie för dat Opdecken vun de Ubiquitin-stüert Protein-Degeneratschoon, tosommen mit Aaron Ciechanover un Irwin Rose. Avram Hershko. Mehr Biller, Videos oder Audiodateien to’t Thema gifft dat bi Wikimedia Commons. Avram Hershko up de Siet vun den Nobelpries (engelsch) nobelprize.org: Avram Hershko - Autobiography Normdaten: GND: 1103034480 (OGND, AKS) | LCCN: n88163753 |